LAOAG CITY - Agpada nga inarestar dagiti kameng ti Philippine National Police iti San Nicolas, Ilocos Norte dagiti agassawa nga agpada a senior citizens gapu ti sangsanguen da a kaso a bigamiya.
Binigbig ni P/Insp Jackson Malto, deputy chief of police ti PNP San Nicolas dagiti akusado nga isuda Eduardo Guieb, agtawen ti 62,maysa a driver ken ti asawana a ni Ofelia Guieb, agtawen ti 64, agpada a residente ti Brgy 7, San Miguel iti ili ti San Nicolas.
Naarestar dagiti agassawa babaen ti bileg ti warrant of arrest no sadino a duaa tawen a binirbiruk dagiti otoridad dagiti agassawa.
Segun kenni Malto, nakigtot laengen ni Eduardo idi maiserbi ti warrant of arrest kadakuada gapu ta saanna nga inpagarup nga agkamat pay laeng kenkuana ti dati nga asawa na gapu ta nabayagen a tiyempo anagsina da.
Kinapudno na, ni Eduardo ken ti agdama nga asawa na ket addan annak da no sadino a ti inauna ket agtawen ti 42 ken adda payen appoko da.
Kalpasan a naarestar da ket temporaryo met laeng a nawayawayaan da kalpasan a nagpiyansa da ti sag-12,000 a pisos.
ilo_Latn ilo_Latn ilo_Latn ilo_Latn ilo_Latn ilo_Latn